Hemsereko verên ê Partîya Herêmanê Demokratîkan (DBP) û Endamo verên ê Meclîsê Partîye yê DBPyî Mehmet Candemîr (60) Zîndanê Espîye yê Gîresunî de ame qetilkerdene.
Îdareyê zîndanî keyeyê Candemîrî ra telefon kerd û îdîa kerd ke Candemîrî krîzê qelbî ra dinyaya xo bedilnaye. Keyeyê Candemîrî xebere ser o Êlihî ra kewtî rayîr. Cenaza do Êlih de goristanê Asrî de bêra definkerdene.
Birayê Candemîrî Ahmet Candemîrî da zanayene ke ey kekê xo de roja îneyî pê telefonî qisey kerdbi û o çax rewşa ey hol bibîye.
Mehmet Candemîr babîyê çar domanan bi û 4 serrî yo zîndan de tepişîyayêne. Candemîr 2016 de bi îdîaya 'hetkarî û endamîya rêxistine' tepişîyabi û ci rê 2021 de cezaya zîndanî ya 17 serran û 6 mengan dîyabî.
